cyanic-selkie/wikianc huggingface dataset:
Harhaoppeja vastaan (Irenaeus)
Kirja V
Kirja V jatkaa harhaoppien kumoamista käsittelemällä ennen kaikkea ruumiillista ylösnousemusta, joka oli gnostilaisten erityisesti kieltämä oppi. Irenaeus aloittaa toteamalla, että ainoastaan Kristus kykenee opettamaan meille jumalallisia asioita ja lunastamaan meidät. Hän tuli lihaksi Neitsyt Mariasta todellisesti Pyhän Hengen toiminnan kautta, ei ainoastaan näennäisesti. Jumalan kunnia tulee näkymään ihmisen lihan heikkoudessa, sillä hän tekee ruumiistamme osallisia ylösnousemuksesta ja kuolemattomuudesta. Elian, Eenokin, Joonan ja muiden profeettojen esimerkit osoittavat, että Jumala kykenee muuttamaan ja säilyttämään ruumiimme ja nostamaan ne ylös ikuiseen elämään.
Jumala pelastaa siis koko ihmisluonnon, sekä sielun että ruumiin. Samoin kuin Kristus nousi kuolleista, nousemme myös me. Kyseessä ei ole pelkkä hengellinen ylösnousemus, niin kuin harhaoppiset opettavat. Tähän liittyen Irenaeus käsittelee harhaoppisten väärintulkitsemaa kohtaa Paavalin Ensimmäisessä kirjeessä korinttilaisille, jossa Paavali toteaa: "Sen sanon, veljet, ettei liha ja veri voi saada omakseen Jumalan valtakuntaa ja ettei katoava voi saada omakseen katoamattomuutta"; kyse ei ole siitä, ettei ruumis säilyisi, vaan siitä, etteivät pahantekijät pääse osaksi taivasten valtakunnasta lihansa pahojen tekojen vuoksi. Irenaeus käsittelee myös ihmisten hengellisyyttä ja ruumiillisuutta, sekä elämän ja kuoleman eroa. Sama Jumala, joka loi meidät (ruumiimme), tulee nostamaan meidät ylös (ruumiillisesti). Palaamme siis elämään ruumiillisessa muodossa.
Irenaeus sanoo, että oli soveliasta, että Isä lähetti Poikansa ihmiseksi, Paholaisen kiusattavaksi mutta täyttämään lupaukset ja saavuttamaan voiton. Valhe ja harhaopit taas ovat peräisin Paholaisesta, ja gnostilaiset ovat tämän työkaluja. Irenaeus käsittelee myös Antikristuksen tuloa sekä tuolloin tapahtuvaa yleistä luopumusta ja maailman loppua, sekä muistuttaa jälleen viimeisestä tuomiosta.
Lopuksi Irenaeus toteaa jälleen, että Kristuksen ylösnousemus todistaa ruumiittemme säilymisen ja ylösnousemuksen ruumiillisuuden. Tämän todistavat myös Kristuksen sanat, kun tämä lupasi juoda viiniä isänsä valtakunnassa opetuslastensa kanssa, sekä monet profetiat. Annettuja lupauksia ei voida tulkita vertauskuvallisesti, vaan kaikki tapahtuu todella Antikristuksen tulon ja ylösnousemuksen jälkeen maanpäällisessä Jerusalemissa.
Bill Pertwee
William Desmond Anthony ”Bill” Pertwee (21. heinäkuuta 1926 – 27. toukokuuta 2013) oli brittiläinen näyttelijä. Hän tuli tunnetuksi varsinkin roolistaan William Hodgesina Ruutiukot-sarjassa. Hän oli näyttelijä Jon Pertween serkku.
Pertwee hyväksyttiin Brittiläisen imperiumin ritarikunnan jäseneksi (MBE) vuonna 2007.
Mervyn Peake
Mervyn Laurence Peake (9. heinäkuuta 1911 – 17. marraskuuta 1968) oli englantilainen kirjailija, runoilija, taidemaalari ja kuvittaja. Hänet tunnetaan parhaiten Gormenghast-fantasiakirjoistaan, joiden oli tarkoitus seurata Titus Groanin elämää kehdosta hautaan, mutta kirjailijan kuoleman johdosta sarja jäi kolmiosaiseksi. Gormenghast-kirjoja verrataan joskus Peaken aikalaisen J.R.R. Tolkienin tuotantoon.
Juho Autio
thumb|Juho Autio. Juho (Jussi) Autio (21. lokakuuta 1889 Kaukola – 25. heinäkuuta 1947) oli suomalainen jääkärivänrikki. Hänen vanhempansa olivat vanhempi postinkuljettaja Juho Autio ja Maria Parkkonen ja hänen puolisonsa oli Ellen Maria Inkinen.
Opinnot
Hän kävi kansakoulun ja Taistelukoulun kanta-aliupseerikurssin jalkaväkilinjan hän vuonna 1934.
Jääkäriaika
thumb|300px|Jääkäripataljoona 27:n konekiväärikomppania. Tämä rautatieharjoittelija liittyi vapaaehtoisena Saksassa sotilaskoulutusta antavaan jääkäripataljoona 27:n 1. konekiväärikomppaniaan 8. marraskuuta 1915, josta hänet siirrettiin 11. heinäkuuta 1917 pataljoonan 2. konekiväärikomppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.
Sisällissodan jälkeinen aika
Sisällissodan jälkeen hän palveli Suomen Armeijassa samassa joukko-osastossa kuin sodan aikana, josta muodostettiin myöhemmin Jääkäripataljoona N:o 4. Kyseisestä pataljoonasta muodostettiin lopulta Kajaanin sissipataljoona. Hänet komennettiin konekiväärikurssin johtajaksi Lapin 2. rajavartiopataljoonaan 20. lokakuuta 1918, josta hänet komennettiin Itä-Suomen jalkaväkirykmentti N:o 5:een ja sen 2. konekiväärikomppaniaan (myöhemmin Pohjois-Savon rykmentti) 26. tammikuuta 1919. Hän erosi armeijan palveluksesta 1. maaliskuuta 1919 ja liittyi Talin suojeluskuntaan, jossa toimi paikallispäällikkönä 14. kesäkuuta – 1. joulukuuta 1919.
Heimosoturi
Jussi Autio otti osaa heimosotiin Aunuksen retkikunnassa 1. toukokuuta – 31. joulukuuta 1920 aseupseerina retkikunnan ylipäällikön esikunnassa.
Palvelus puolustusvoimissa
Aunuksen retkeltä palattuaan hän asettui Salmin rajavartiostoon, jossa toimi ensin sen esikunnan kanslistina ja myöhemmin konekiväärikomppanian päällikkönä. Elokuussa 1923 hänet siirrettiin 3. komppaniaan joukkueenjohtajaksi. 1. huhtikuuta 1926 alkaen hän toimi tarkastavana vääpelinä ja myöhemmin talousvääpelinä.
Talvi- ja jatkosota
Talvisotaan hän osallistui Kuormastokomppania 81:ssä ja Erillinen Pataljoona 18:ssa osallistuen taisteluihin Laatokan karjalassa. Välirauhan aikana hän palveli Asevaraston 5:n talouspäällikkönä sekä 2. komppanian taloudenhoitajana Rajavartiosto 3:ssa. Jatkosotaan hän osallistui rahastonhoitajana Erillisessä Rajapataljoonassa. Vakinaisesta palveluksesta hän erosi vuonna 1942. Hänet on haudattu Hämeenkyröön.
Luottamustoimet
Salmin kunnan taksoituslautakunnan jäsenenä hän toimi vuosina 1929–1940.
P.O.D.
P.O.D. (lyhenne sanoista Payable On Death) on yhdysvaltalainen vuonna 1992 San Diegossa perustettu rapcore-yhtye. Yhtyeen ensimmäinen albumi Snuff The Punk ilmestyi vuonna 1994. P.O.D.:n läpimurto tapahtui vuonna 1999 julkaistulla kolmannella albumilla The Fundamental Elements of Southtown, joka oli myös yhtyeen ensimmäinen isommalle levy-yhtiölle levyttämä pitkäsoitto. P.O.D. on ollut kolme kertaa ehdolla Grammy-palkinnon saajaksi ja myynyt maailmanlaajuisesti yli 12 miljoonaa albumia.
P.O.D:n musiikissa on keskiössä usein yhtyeen jäsenten kristillinen vakaumus. Yhtye on Stryperin jälkeen yksi kaupallisesti menestyneimmistä kristillistä metalliyhtyeistä.
Historia
Marcos Curiel ja Wuv Bernardo tapasivat toisensa San Diegossa 90-luvun alkupuolella. He aikoivat perustaa yhtyeen, mutta heiltä puuttui laulaja. Samaan aikaan muuan Sonny Sandoval oli juuri menettänyt äitinsä, ja hänestä oli tullut kristitty. Hän tapasi "Wuvin" ja Marcosin, ja nopeiden vaiheiden kuluttua Sonnysta tuli uuden yhtyeen laulaja. Myös Gabe Portillo ilmaantui yhtyeen jäsenenä ensimmäisellä demolla, mutta hänet korvattiin pian Traa Danielsilla. Daniels on tätä nykyäkin P.O.D.:n basisti. Yhtyeen saatua tukea ja löydettyä levy-yhtiön se alkoi työstää ensimmäistä albumiaan Snuff The Punkia. Albumi ei kuitenkaan menestynyt kovin hyvin, kuten eivät myöskään 1996 ja 1997 vuosina julkaistut Brown ja Payable On Death Live. Jälkimmäisen julkaisun jälkeen yhtye vaihtoikin levy-yhtiötä. Yhtyeen ensimmäinen julkaisu uuden levy-yhtiön, Atlantic Recorsin kanssa oli The Warriors EP. Se oli yhtyeen uskollisille ihailijoille suunnattu EP. Sitä seurasi The Fundamental Elements of Southtown, joka sisälsi yhtyeen ensimmäiset singlet. Albumi oli yhtyeen merkitsi yhtyeen nousua rapcore- ja nu metal -genrejen huipulle.
Vuonna 2001 julkaistun Satelliten jälkeen yhtye koki suuria muutoksia. Toinen perustajajäsen Marcos Curiel lähti yhtyeestä toteuttamaan toista hanketta, ja hänen tilalleen hankittiin Jason Truby. Yhtyeen musiikki muuttui heti, sillä Truby toi mukanaan paljon uusia ideoita. Yhtyeen seuraava pitkäsoitto sai nimekseen Payable On Death, yhtyeen nimen mukaan. Levy myi keskinkertaisesti, ja siltä julkaistiin kaksi singleä: "Will You" ja "Change The World".
Yhtye julkaisi 2005 kolmannen EP:nsä nimeltään The Warriors EP Vol. 2. Samana vuonna yhtye äänitti kuudennen studioalbuminsa Testifyn. Se piti julkaista alun perin 2005 joulukuussa, mutta suunnitelmat muuttuivat ja levy ilmestyi tammikuussa 2006.
Ultra (albumi)
Ultra on Depeche Moden yhdeksäs albumi, joka julkaistiin 15. huhtikuuta 1997. Se on ensimmäinen yhtyeen levy ilman Alan Wilderia. Wilder jätti yhtyeen, jotta voisi keskittyä omaan Recoil-sooloprojektiinsa.
Edellisestä Depeche Moden albumista ehti kulumaan jopa neljä vuotta, ja yhtye koki kovia tuona ajanjaksona. Dave Gahanin itsemurhayritys ja huumevieroitushoito saivat useat povaamaan yhtyeen loppua, mutta Ultra todisti yhtyeen jatkavan vaikeuksista huolimatta. Levyn julkaisun jälkeen Depeche Mode päätti olla lähtemättä kiertueelle, mutta yhtye järjesti "Ultra Parties"-nimiset levynjulkkarit. Levy kipusi Suomen virallisella listalla sijalle 3. Levyä on myyty noin 5,5 miljoonaa kappaletta.
Pyterlahden louhos
thumb|Metsittynyttä louhosaluetta
Pyterlahden louhos oli Virolahdella Pyterlahden kylässä Suomenlahden rannalla sijainnut kivilouhos, josta vietiin punasävyistä rapakivigraniittia Venäjälle pääasiassa Pietariin.
Kivenlouhinta alkoi Pyterlahdella 1700-luvun alussa kun tsaari Pietari I alkoi rakentaa uutta pääkaupunkia Pietaria Neva-joen suulle. Jo aiemmin 1600-luvulla oli kiveä louhittu Tallinnan ja Narvan linnoitusten rakentamiseen. Louhimon työnjohto ja työvoima oli venäläistä ja alussa louhintatöissä oli rangaistusvankeja ja heitä vartioimassa sotaväkeä. Työssä oli enimmillään noin 2 000 miestä ja Sittasaareen rakennettiin venäläinen kirkko työväkeä varten. Louhintamenetelmät olivat alkeellisia eikä räjähdysaineita käytetty juuri lainkaan. Suuret kivenlohkareet irrotettiin rakohakkausmenetelmällä joka vei aikaa mutta lohkareet saatiin irti ehjinä. Suurin irrotettu lohkare oli 33 metriä pitkä ja 2,3 metriä paksu 360 tonnia painanut kivi (toisen tiedon mukaan kiven pituus oli 25,5 metriä, paksuus keskimäärin 3,5 metriä ja paino yli 600 tonnia) jota käytettiin Talvipalatsin eteen 1832 pystytetyssä Aleksanteri I:n muistopatsaan jalustassa. Kiven valmistamiseen kului 275 mieheltä 18 kuukautta. Pyterlahdelta olivat peräisin myös Iisakinkirkon 48 16,5 metrin korkuista graniittipylvästä. Suurimmat lohkareet saatiin Heponiemen louhokselta, jossa on edelleen näkyvissä rakohakkausmenetelmän tuottamia kiviseiniä. Kivet vedettiin louhimolta miesvoimin rantaan ja laivattiin sitten Pietariin aluksi venäläisillä parkoilla mutta myöhemmin myös suomalaisten kaljaaseilla ja jahdeilla.
1850-luvulta alkaen Pyterlahden louhoksella alkoi työskennellä suomalaisia ja parissakymmenessä vuodessa louhintatyö siirtyi yksinomaan heille. Kiviä alettiin irrottaa kiilanreikäriveillä, räjähdysaineiden käyttö lisääntyi ja louhimoissa otettiin käyttöön myös nostokurjet. 1890-luvulla suomalaiset toimittivat kivet Kronstadtin kuivatelakkaa varten ja he alkoivat myös urakoida Pietarissa Nevan kanvien rantojen, siltojen ja patsaiden kivitöitä. 1900-luvun alkupuolella kiveä louhittiin Varpusaarella ja Hailniemen kaakkoiskärjessä. Uusi yhtiö Itä-Suomen Graniitti Oy hoiti kivien vientiä Venäjälle ja Pyterlahden louhimoissa oli työssä kautta vuoden 200-300 miestä, kiireisinä aikoina jopa enemmänkin. Pyterlahdella oli kaikkiaan kymmeniä erillisiä louhoksia, muun muassa Heponiemi, Korpisaari, Hailiniemi, Siltasaari, Varpusaari ja Kangasala. Kivenlouhinta Pyterlahdella päättyi ensimmäisen maailmansodan alettua 1914. Louhittava kivi oli karkearakeista rapakivigraniittia joka kelpasi vientiin vain Venäjälle. Louhinnan päätyttyä entiset louhimot alkoivat metsittyä.
Kirjallisuutta
60.56889°N, 27.72889°W
Givi Tšikvanaia
Givi Tšikvanaia (,, 29. toukokuuta 1939 Telavi, Georgian SNT – 2. elokuuta 2018 Moskova, Venäjä) oli Neuvostoliittoa edustanut vesipalloilija ja olympiamitalisti.
Tšikvanaia saavutti Neuvostoliiton maajoukkueessa olympiahopeaa Roomassa 1960 ja Méxicossa 1968.
Tšikvanaia saavutti myös EM-hopeaa Leipzigissa 1962. Hänen uutisoitiin kuolleen Moskovassa 79-vuotiaana 2. elokuuta 2018.
Planckin tiheys
Planckin tiheys on tiheyden luonnollinen yksikkö ja sitä merkitään ρ P. Planckin tiheys on yksi Planckin johdetuista yksiköistä. Planckin tiheys saadaan, kun Planckin massa jaetaan Planckin tilavuudella.
missä:
Planckin tiheys on hyvin epäkäytännöllinen, sillä se vastaa lähes samaa tiheyttä kuin 1023 Aurinkoa puristettaisiin atomin ytimen kokoon. Arvioiden mukaan, universumin ollessa Planckin ajan ikäinen, universumin tiheys oli Planckin tiheyden verran.
Ágios Geórgios (Siteía)
Ágios Geórgios ( eli Μινωική έπαυλη Αγίου Γεωργίου, Minoikí épavli Agíou Georgíou) on minolaisaikaisen huvilan arkeologinen kohde Kreetan saarella Kreikassa. Se sijaitsee Siteían kunnassa lähellä Siteían Ágios Geórgioksen kylää, josta kohde on saanut nimensä. Paikan minolaisaikaista nimeä ei tunneta.
pienoiskuva|vasen|240px|Huvilan raunioita. Huvila on rakennettu pengerretysti neljään tasoon kukkulalle, joka tunnetaan nykyisin nimellä Profítis Ilías. Ylätasanteet ovat säilyneet hieman alatasanteita paremmin. Huvilassa on ollut kymmeniä huoneita, ja tasanteiden välillä on ollut portaat. Huoneisin lukeutuu asuin-, työpaja- ja säilytystiloja. Rakennuksen kokonaispinta-ala on noin 700 neliömetriä. Esinelöytöihin kuuluu paitsi keramiikkaa myös muun muassa viininpuristuslaitteistoa, myllynkiviä ja savenvalajan pyörä. Rakennuksen lähellä on todennäköisesti ollut pieni asutus. Huvilan oletetaan tuhoutuneen LM IA tai LM IB -kaudella eli noin 1700–1450 eaa. Varhaiskristillisellä ajalla paikkaa on käytetty hautausmaana.
HMS Magne (1905)
HMS Magne (runkonumero 2) oli Ruotsin laivaston hävittäjä.
Valmistus
Alus tilattiin John I. Thornycroft and Companyltä Britanniasta ja se valmistettiin Yarrowin toimittamien suunnitelmien mukaan. Alus laskettiin vesille 21. elokuuta 1905 ja liitettiin laivastoon 13. syyskuuta.
Palvelus
Magne purjehti välittömästi palvelukseen oton jälkeen Britteinsaarilta Göteborgiin, jossa se aloitti viirikön johtoaluksen tehtävät. Alus asetettiin Norjan itsenäistymisen aiheuttaman kriisin vuoksi liikekannallepannun rannikkolaivueen johtoon. Aluksen aseistusta täydennettiin vuonna 1911 kahdella 6,5 millimetrin ksp M/10 -konekiväärillä. Alus osallistui laivaston mukana maan puolueettomuuden valvontaan ensimmäisessä maailmansodassa, mikä rasitti alusta. Alus poistettiin palveluksesta 1. heinäkuuta 1936. Se palveli maalilaivana, kunnes se upposi 1941. Aluksen hylky nostettiin ja se myytiin 1943 romutettavaksi.
Under the Skin (vuoden 2013 elokuva)
Vastaanotto
Rotten Tomatoes -elokuvasivustolla Under the Skin on saanut 84 prosentilta kriitikoista myönteisen arvostelun. Sivuston yleisen mielipiteen mukaan elokuva voi olla vaikeasti ymmärrettävä joillekin katsojille, mutta kiehtova kuvasto ja Scarlett Johanssonin lumoava roolisuoritus tekevät Under the Skinista aavemaisen katselukokemuksen. The Guardian-lehden Peter Bradshaw kuvaili elokuvaa viiden tähden arvostelussaan visuaalisesti ällistyttäväksi ja syvästi järkyttäväksi. Myös The Times ja The Daily Telegraph palkitsivat elokuvan viidellä tähdellä omissa arvosteluissaan. Under the Skin oli useiden kriitikoiden mielestä yksi vuoden parhaista elokuvista, ja myöhemmin myös yksi 2010-luvun parhaista.
Brunou
Brunou on sukunimi, joka on johdettu etunimestä Bruno. Nimeä ei pidä sekoittaa Brunou-aatelisukuun. Brunou voi tarkoittaa:
Gormenghast
Gormenghast on Mervyn Peaken fantasiakirjasarja. Kirjoihin viitataan yleensä Gormenghast-trilogiana, vaikka sarjaan kuuluu myös lyhyempi neljäs osa. Sarja jäi kesken Peaken kuoleman vuoksi.
BBC on tuottanut kirjoista vuonna 2000 neliosaisen minisarjan, joka perustuu kahteen ensimmäiseen kirjaan.
Ylikunto
Ylikunto tai ylirasitus tarkoittaa sitä, että elimistöä on rasitettu enemmän kuin mistä sillä on mahdollisuudet palautua. Ylikunto heikentää elimistön suorituskykyä.
Ylikuntoon joutuneen henkilön fyysisen ja psyykkisen kuorman määrä on kasvanut kovemmaksi kuin mistä elimistöllä on mahdollista palautua. Ylikuntoa esiintyy akuuttina (palautuminen 1–4 viikkoa) sekä kroonisena (palautuminen kolmesta kuukaudesta jopa vuosiin). Kroonisesta ylikunnosta käytetään paremminkin nimeä ylikuormitustila. Ylikuntoa voi esiintyä lähes mitä tahansa urheilulajia harjoittavilla, mutta erityisen yleistä se on kestävyyslajeissa. Ylikuntoa esiintyy niin aktiiviliikkujilla kuin ammattiurheilijoiden keskuudessa.
Oireet
Ylikunto oireilee yksilöllisesti. Ylikunnon oireet voidaan jakaa fyysisiin ja psyykkisiin. Fyysisiin kuuluvat muun muassa suorituskyvyn lasku, voimattomuus, lihasarkuus, lisääntynyt hikoilu, kohonnut lepoverenpaine, vapina, rytmihäiriöt, heikentynyt unensaanti tai yliuneliaisuus, heikentynyt tai suurentunut ruokahalu, kohonnut lepopulssi, korkea tai liian matala palautumissyke, kuumeilu ja huonontunut vastustuskyky. Psyykkisiin oireisiin kuuluvat masennus, flegmaattisuus, välinpitämättömyys, hermostuneisuus, jännittyneisyys, hämmennys, pelko, ahdistus, ärtyneisyys ja oudot mielihalut.
Toteaminen
Ylikunnon diagnosointi on hankalaa. Ylikunnon toteaminen tapahtuu potilashistoriaa selvittämällä ja muiden sairauksien poissulkumenetelmällä. Mikäli ylikuntoa epäilee, parasta olisi hakeutua alan asiantuntijan eli urheilulääketieteen lääkärin vastaanotolle. Yleisesti hyvänä menetelmänä on käytetty ortostaattista sykemittausta. Tässä henkilö mittaa aamulla herättyään ennen aamupalaa makuulta leposykkeen (noin kolme minuuttia) ja sen jälkeen nousee seisomaan ja mittaa seisomasykkeen eli ortostaattisen sykkeen (noin kolme minuuttia). Mikäli näiden sykearvojen ero kasvaa normaaliarvosta, on se merkki elimistön ylikuormituksesta. Tällöin on syytä välttää kovaa rasitusta niin kauan että ortostaattinen syke palaa normaalille tasolleen.
Omat tuntemukset ovat myös hyvä mittari. Jos suorituskyvyssä tapahtuu notkahdus tai edellä mainittuja oireita esiintyy, on syytä miettiä, olisiko kyse ylikunnosta. Lisäksi, jos omassa elämässä on psyykkistä stressiä, tulisi kovaa harjoittelevan urheilijan vähentää fyysistä rasitusta. Kova henkinen ja fyysinen yhteiskuorma laittaa hermoston ja yleisesti elimistön liian koville. Myös oikeanlainen ravinto on elimistön palautumisen kannalta tärkeää.
Toipuminen
Ylikunnosta toipumiseen sovelletaan yleisesti lepoa. Ylikunnon vakavuudesta riippuen henkilö joutuu välttämään kovaa urheilua viikosta ja kuukausista jopa vuosiin. Noin 40 prosenttia ammattiurheilijoista kärsii elämänsä aikana pitkittyneestä ylikuormitustilasta. Merkittävää on, että kroonista ylikuntoa esiintyy paljon etenkin amatööriurheilijoilla ja -harrastelijoilla. Tämä johtuu pitkälti siitä että ylikuntoon ei osata varautua eikä oireita tunnisteta tarpeeksi ajoissa. Ammattiurheilijoiden keskuudessa ylikuntoon on varauduttu paremmin.
Tsolpideemi
thumb|Tsolpideemiin perustuvia unilääkkeitä. pienoiskuva|Stilnoct-tabletteja Tsolpideemi on nonbentsodiatsepiineihin kuuluva unilääke, joka on tarkoitettu tilapäiseen unettomuuden hoitoon, erityisesti silloin, jos unettomuus on vaikea, toimintakykyä haittaava tai aiheuttaa voimakasta ahdistusta.
Tsolpideemin kehitti ja toi alun perin markkinoille Ranskassa Synthélabo vuonna 1987 nimellä Stilnox. Suomessa se sai myyntiluvan 14. elokuuta 1995 Stilnoct-nimisenä. Lääkepatentin rauettua Suomessa on myynnissä useita rinnakkaisvalmisteita, kuten Elduar, Slorex, Somnor, Stella, Stilnoct, ja Zolpidem.
Vaikutukset
Tsolpideemi kuuluu imidatsopyridiineihin, jotka sitoutuvat selektiivisesti omega1-reseptoreihin, jotka puolestaan muodostavat GABA-A-reseptorikompleksin alfasidoksen. Bentsodiatsepiinit sitoutuvat nonselektiivisesti kaikkiin kolmeen omega-reseptoriin, mutta tsolpideemi sitoutuu ensisijaisesti omega1-reseptoriin. Tsolpideemi on nonbentsodiatsepiini eli bentsodiatsepiinien kaltainen lääkeaine.
Koomapotilaiden hoidossa
Pieni osa koomapotilaista reagoi tsolpideemiin niin, että heidät kyetään herättämään koomasta. Vaikutus huomattiin ensimmäisen kerran vuonna 1999 eteläafrikkalaisen potilaan kanssa. Ei vielä tiedetä miksi koomapotilaat heräävät lääkkeestä, joka vaivuttaa terveen ihmisen uneen. Tsolpideemin vaikutusta on kuitenkin tutkittu koomapotilaiden hoidon lisäksi myös lievempien aivovammojen hoidossa.
Väärinkäyttö
Lääkkeen väärinkäyttö on tunnettu ongelma. Samoin kuin aivovammapotilaiden hoidossa tsolpideemin vaikutus viihdekäytössä on kaksijakoinen. Osa huumeidenkäyttäjistä kehuu tsolpideemia ja osa ei näe mitään hyötyjä aineen käytölle. Ei voida tietää keneen lääkeaine vaikuttaa ja keneen ei.
Esimerkiksi Yhdysvaltain laivaston erikoisjoukot ja NHL-pelaajat käyttävät tsolpideemia, jonka paikallinen kauppanimi on Ambien.
Vasta-aiheet
Lääkettä ei suositella käytettäväksi henkilöillä joilla on maksavaurio, uniapnea, vaikeita hengitysvaikeuksia, vaikeaa lihasheikkoutta eikä alle 18-vuotiailla.
Greatest Hits: My Prerogative
Greatest Hits: My Prerogative on Britney Spearsin ensimmäinen kokoelmalevy. Se julkaistiin 9. marraskuuta 2004. Kokoelmalevy on maailmanlaajuisesti myynyt 5 miljoonaa kappaletta. Kokoelmalevy myi Yhdysvalloissa 1 375 000 kappaletta.
Kokoelmalevy sisältää suurimman osan Britney Spearsin hittisingleistä. Lisäksi sillä on kaksi aiemmin julkaisematonta laulua, joista toinen on cover Bobby Brownin kappaleesta My Prerogative. Albumi sisältää myös kappaleen ”(I’ve Just Begun) Having My Fun”, joka on aiemmin julkaistu ainoastaan DVD:llä. ”Chris Cox Megamix” on miksaus kappaleista ”…Baby One More Time”, ”(You Drive Me) Crazy”, ”I’m a Slave 4 U”, ”Outrageous”, ”Oops!… I Did It Again”, ”Stronger”, ”Everytime”, ”Overprotected” ja ”Toxic” ja kappaleesta on tehty musiikkivideo, jossa nähdään pätkiä kaikkien kappaleiden paitsi ”Born to Make You Happyn” musiikkivideoista.
Aristokratia
Aristokratia on valtiojärjestys, jossa valtiovalta on etuoikeutetun kansalaisluokan eli ylimystön käsissä. Käsite on peräisin antiikin Kreikasta ( ”parhaiden valta”), jossa se merkitsi alun perin jalosta syntyperästään ylpeän perinnöllisen ylimystön valtaa. Ylimystö muodosti kuninkaan tai valittujen virkamiesten ohella hallitsevan neuvoston. Sen arvovaltaa ei pitkään kyseenalaistettu, kunnes 700-luvulta eaa. lähtien talouselämän ja sodankäynnin muutokset johtivat myös muiden etuoikeutettujen ryhmien syntyyn. Noin 400-luvulta lähtien aristokratia alkoi merkitä suunnilleen samaa kuin oligarkia eli harvainvalta. Tuolloin sen vallan perusteena olivat myös muut ominaisuudet kuin syntyperä ja omaisuus.
Aristoteleen määritelmän mukaan aristokratia tarkoittaa moraalisesti ja älyllisesti ylempien harvainvaltaa kaikkien edun mukaisesti. Tällainen "hallitsemaan pätevimpien" valtiomuoto eroaa yhden hallitsemisesta kaikkien etujen mukaisesti (monarkia) ja monien hallitsemisesta kaikkien etujen mukaisesti (valtiomuoto, jota Aristoteles kutsui politiikaksi). Yhden tai muutaman hallitsijan hallinto, joka edistää hallitsijan omaa etua on tyrannia tai oligarkia (tai timokratia), ja anarkistinen väkijoukon valta on demokratiaa, kuten Aristoteles sitä kutsui.
Koska "hallitsemaan pätevimpien" käsite on arvottava, on vaikeaa tehdä objektiivista eroa aristokraattisten, oligarkkisten tai timokraattisten hallintojen välillä. Myös monarkiassa on oma aristokratiansa, ja koska ihmiset yleensä pyrkivät demokratioissakin valitsemaan hallitsijoikseen ne, joita he pitävät "parhaina", myös näissä valtiomuodoissa on mukana aristokraattinen elementti. Näistä syistä termi aristokratia merkitsee yleensä eri kansankerroksiin jakautuneen väestön hallitsevaa ylintä kerrostumaa. Siten hallinnon ylimmät kerrostumat muodostavat valtion poliittisen aristokratian; korkeimpien uskonnollisten johtajien ylin kerros muodostaa kirkon aristokratian; ja rikkaimmat yritysjohtajat ja sijoittajat muodostavat talouselämän aristokratian.
Brahmiinien kasti Intiassa, spartiatai Spartassa, eupatridit Ateenassa, patriisit tai optimaatit Roomassa sekä Euroopan keskiaikainen ylimystö ovat historiallisia esimerkkejä sosiaalisesta aristokratiasta. Suurin osa tällaisista aristokratioista on ollut sekä lain perusteella että käytännössä perinnöllisiä aristokratioita. Muut aristokratiat taas eivät ole olleet perinnöllisiä, ja ne ovat hankkineet uusia jäseniä eri kansankerroksista. Esimerkkejä tästä ovat roomalaiskatolisen kirkon ylin kerros, tasavaltojen ja monarkioiden hallitseva luokka, tiede- ja taideyhteisöjen johtohenkilöt sekä tietyt taloudelliset eliitit.
Perinnöllisen aristokratian ja ei-perinnöllisen aristokratian välinen ero on suhteellista, sillä myös kastijakoon perustuvissa yhteiskunnissa jotkut alempisäätyiset voivat kohota ylempiin kasteihin ja samoin jotkut ylempisäätyiset vajota alempiin kasteihin. Vastaavasti avoimissa ei-perinnöllisissä aristokratioissa ylimmästä kansankerroksesta tapaa tulla perinnöllinen, sillä sen uudet jäsenet rekrytoidaan pääosin aristokratian jälkeläisten piiristä. Esimerkiksi Yhdysvaltain 2000-luvun miljonäärien ja miljardöörien keskuudessa rikkaiden vanhempien jälkeläisten osuus on huomattavasti suurempi kuin 1800-luvun Yhdysvaltain miljonäärien joukossa.
Yö on hellä (albumi)
Yö on hellä on Arja Korisevan ja Tapani Kansan albumi, joka julkaistiin vuonna 1998. Albumin on julkaissut CD-levynä ja C-kasettina Sony Music Entertainment (Finland) Oy. Albumi sisältää Yö on hellä -musikaalin laulut. Kaikki kappaleet on säveltänyt Kassu Halonen ja sanoittanut Vexi Salmi. Musikaalin ensi-ilta oli Turun Kaupunginteatterissa vuonna 1997. Koriseva ja Kansa eivät esiintyneet itse musikaalissa, vaan levyttivät pelkästään laulut.
Hans Christian von Baeyer
Hans Christian von Baeyer (s. 1938 ) on yhdysvaltalainen fyysikko. Hän työskentelee fysiikan professorina College of William & Maryssa. Hän on tunnettu teoksestaan Informaatio: Tieteen uusi kieli. Von Baeyerin mukaan maailman perustila kubittinen.
Loimola
Loimola on kylä Loimolanjärven eteläpuolella Loimolanjoen varrella Loimolan kunnassa Suojärven piirissä Karjalan tasavallassa Venäjällä Suomen luovuttamalla alueella. Loimolan kautta kulkee Matkaselkä–Suojärvi-rata. Loimolan kylässä oli 1 158 asukasta vuonna 1996 ja 642 asukasta vuonna 2013. Metsäteollisuus on tärkeä elinkeino. Kylän postinumero on 186850.
Historia
Suomelle kuuluessaan Loimola oli osa Suistamon kuntaa. Suojärven radan rakentamisen jälkeen 1920-luvulla, alkoi Loimolaan kehittyä sahateollisuutta, mikä toi Loimolaan paljon luterilaista väestöä. Loimolassa toimi Karjalan Puu Oy:n saha. Loimolan luterilainen kirkko valmistui vuonna 1932. Suomi luovutti Loimolan Neuvostoliitolle vuonna 1940, valtasi sen takaisin seuraavana vuonna, mutta luovutti sen uudelleen vuonna 1944. Suurin osa rakennuskannasta tuhoutui sodissa.
Ennen vuotta 2006 Loimola muodosti läheisen Roikonkosken kylän kanssa Loimolan kylähallintoalueen, jossa oli vuonna 1987 2 100 asukasta.
Lähteet
61.98056°N, 31.74167°W
Muhammedin ihmeteot
pienoiskuva|upright=0.85|Muhammed halkaisee kuun. Persialainen miniatyyri 1500-luvulta.
Muhammedin ihmeteot ovat islamin profeetta Muhammedin tekemiä ihmeitä. Jotkut ihmeistä tapahtuivat hänelle itselleen. Ihmetapahtumat ovat peräisin Muhammedin varhaisimmasta, Ibn Ishaqin kirjoittamasta elämäkerrasta 700-luvulta. Jotkut tapaukset ovat peräisin sitä myöhemmästä hadith -perinteestä 800- ja 900-luvuilta. Koraanissa ei kerrota yhtään sananmukaisesti Muhammedin tekemää ihmettä. Sen sijaan Koraanin tulkintaperinne on löytänyt sieltä sellaisia.
Seuraavassa tapauksista luetellaan vain muutamia.
Sirat rasul Allah
Profeetta Muhammedista (570–632 jaa) kertoo ensimmäisen kerran noin vuonna 767 Bagdadissa kuollut Ibn Ishaq. Hänen laaja teoksensa on kadonnut, mutta sen Muhammedia koskeva osa on pääosin säilynyt Ibn Hishamin 800-luvulla tekemän yhteenvedon avulla. Ibn Ishaqin kuvaus Muhammedista ei ole historiallinen kuvaus vaan pyhimyselämäkerta, joka sisältää runsaasti ihmeitä todisteena profeetan jumalallisesta tehtävästä.
Varhaiset ihmeet
Kun Muhammedin isä Abdullah meni kosimaan Muhammedin tulevaa äitiä Aminaa, muuan nainen asettui itse morsianehdokkaaksi Abdullahin reitin varrelle. Hänet oli saanut liikkeelle miehen silmien välissä hehkunut valotäplä, joka oli merkki syntyvästä profeetasta. Abdullah kuitenkin kulki hänen ohitseen Aminan luo. Valo siirtyi hedelmöityksen jälkeen Muhammedin äidin kohtuun.
Kun Amina synnytti Muhammedin, hänestä lähti valo, jonka avulla näki Bostran linnat Syyriassa. Valo on perinteinen pyhyyden tunnus; esimerkiksi Johanneksen evankeliumi puhuu Jeesuksesta ”maailman valona” (Joh. 8:12; 9:5). Bostra oli ensimmäinen vastaantuleva roomalainen kaupunki Syyriassa, joten tarina viittasi myös muslimien tuleviin valloituksiin.
Juutalaiset rabbit, kristityt munkit ja arabialaiset ennustajat alkoivat puhua Jumalan lähettilään tulosta, kun Aminan aika oli lähellä. Rabbit ja munkit löysivät tiedot kirjoistaan, ennustajat kuulivat sen jinneiltä, jotka kuuntelivat salaa taivaan puheita. Kun aika alkoi täyttyä, saatanoita estettiin kuulemasta taivaan puheita ja heitä heitettiin taivaan tähdillä. Tästä jinnit tiesivät, että jotain tärkeää oli tapahtumassa.
Kun Muhammed oli kaksivuotiaana takapihallaan, kaksi valkoisiin pukeutunutta miestä tuli mukanaan kultamalja täynnä lunta. He tarttuivat Muhammediin, avasivat hänen rintansa ja nostivat sydämen esiin. He avasivat, sen ottivat sieltä mustan kimpaleen, jonka he heittivät pois. Sitten he pesivät Muhammedin sydämen ja rinnan puhtaaksi lumella. Kertomus jatkuu siten, että Muhammedin painoa verrattiin muiden ihmisten painoon, mutta vaikka häntä verrattiin tuhanteen muuhun, hän painoi enemmän.
Bahira oli profeetta Muhammedin varhaisessa elämäkerrassa Syyrian Bostrassa asunut erakkomunkki, joka sattui näkemään Muhammedin lapsena, kun tämä oli otettu mukaan setänsä Abu Talibin kauppakaravaaniin. Bahira huomasi, että taivaalla ollut pilvi varjosti yksin Muhammedia, ja puu taivutti oksia suojatakseen häntä. Bahira tarkkaili Muhammedia ja etsi hänen kehostaan merkkejä, jotka hän tunsi kuvauksista. Hän kuulusteli poikaa, jonka vastaukset sopivat siihen tietoon, joka Bahiralla oli. Hän havaitsi myös Muhammedin selässä profetian sinetin juuri siellä, missä sen pitikin olla. Tutkimustensa lopputuloksena Bahira tunnisti lapsessa tulevan suurmiehen, kehotti Abu Talibia palaamaan kiireesti takaisin Mekkaan ja varoitti heitä juutalaisista, jotka voisivat tehdä pojalle pahaa.
Muhammed tapasi viipyä joka vuosi kuukauden Hiran vuorella paikallisen uskonnollisen tavan mukaisesti. Aina kun hän teki näin, jokainen kivi ja jokainen puu, jonka ohi hän kulki, lausui: "Rauha sinulle, Jumalan lähettiläs!".
Ilmestysten alkaminen
Merkittävin Muhammediin liittyvä ihme ovat hänen Jumalalta saamansa ilmestykset, joiden kautta ihmiskunnalle laskeutui Koraani, kirja, joka oli ollut ikuisesti olemassa, ja jota kukaan ei ollut luonut. Muhammed näki enkeli Gabrielin nukkuessaan Hiran vuorella. Gabriel välitti tällöin Muhammedille ensimmäisen Koraania koskevan ilmestyksen. Seuraavien 22 vuoden aikana Gabriel välitti Muhammedille koko Koraanin. Muhammed järkyttyi ensimmäisestä Gabrielin ilmestymisestä ja päätti surmata itsensä hyppäämällä rotkoon saadakseen rauhan. Itsemurhan esti enkeli Gabriel, joka ilmestyi uudelleen Muhammedille. Ibn Hisham jättää 800-luvulla kertomatta tarinan Muhammedin itsemurhayrityksestä, mutta 900-luvulla al-Tabari esittää sen Ibn Ishaqin pohjalta.
Profeetta Muhammedin taivasmatka
Profeetta Muhammedin taivasmatka on ihmeellinen matka, jonka Muhammed teki yhdessä yössä. Matka on saanut paljon huomiota, ja myös Danten Jumalainen näytelmä sai virikkeensä tästä kertomuksesta, jonka jäljet johtava muinaiseen Persiaan. Matka koostui kahdesta osasta, isra ja miraj. Sen ensimmäinen osa johti ihmiskasvoisen hevosen Buraqin ja enkeli Gabrielin seurassa Mekasta Jerusalemiin. Toisessa vaiheessa Muhammed kiipesi tikapuita pitkin taivaaseen, keskusteli Jumalan kanssa ja palasi takaisin mukanaan uudet määräykset päivittäisten rukousten lukumäärästä.
Kuun halkaisemisen ihme
Kuun halkaisemisen ihme on islamilaiseen Koraanin tulkintaan perustuva kertomus. Sen mukaan Kuun suuran ensimmäiset jakeet 54: 1–2 kertovat siitä, miten profeetta Muhammed halkaisi kuun: "Hetki on tullut lähelle, ja kuu on jakaantunut! Jos he näkevät tunnusmerkin, he kääntyvät pois sanoen: ’Tarkkaa taikuutta!’" Peruskoulun islaminuskon oppikirja antaa tapauksesta islamin tafsir -perinteeseen eli Koraanin selitykseen perustuvan kuvauksen. Kirja kertoo: "Allah antoi myös ihmeen, jossa hän jakoi kuun kahtia. Tämä tapahtui ennen hijraa. Silloin mekkalaiset olivat pyytäneet ihmettä Profeetalta. He lupasivat kääntyä islamin uskoon ihmeen nähtyään. Profeetta osoitti kohti kuuta ja Allah halkaisi kuun kahtia: toinen puoli kuusta oli al Safa –vuoren yllä ja toinen vastapäisen Qayqaan vuoren yllä." Koraanin mukaan silminnäkijät eivät kuitenkaan luottaneet näkemäänsä, vaan pitivät tekoa taikatemppuna. Sekä taivasmatka että kuun halkaiseminen on liitetty Koraanin jakeisiin, mutta kyse on jakeiden hyvin vapaasta tulkinnasta perimätiedon pohjalta.
Ihmeet islamissa
Sunnalainen islam ei oikeastaan tunne ihmeitä vaan ainoastaan epätavallisia tapahtumia. Islamilaisessa teologiassa hylättiin 900-luvulta lähtien ajatus luonnossa vallitsevasta kausaliteetista eli luonnonlaeista, koska ne rajoittaisivat Jumalan kaikkivaltiutta. Sunnalaisessa islamissa vakiintui käsitys, että kaikki on ennalta määrättyä ja perustuu ainoastaan Jumalan tahtoon. 1200-luvulla elänyt imaami al-Nawaw i selitti, että Jumala on kaiken todellinen luoja ja aiheuttaja. Hän on se, joka polttaa, ei tuli tai henkilö, joka sytyttää tulen. Hän on se, joka leikkaa, eikä veitsi. Hän on se, joka hukuttaa miehen, ei vesi. Jumala tietää kaiken, mitä tapahtuu, jo ennalta eikä mitään tapahdu hänen tahtonsa ulkopuolella. Ihmeet sanan länsimaisessa merkityksessä puuttuvat islaminuskosta, koska se katsoo, ettei luonnonlakeja ole varsinaisesti olemassa. Näin ollen ei ehdottomia säännönmukaisuuksia, joita ihmeen esiintyminen rikkoisi.
John Laurie
John Paton Laurie (25. maaliskuuta 1897 – 23. kesäkuuta 1980) oli brittiläinen näyttelijä. Hän tuli tunnetuksi varsinkin roolistaan Ruutiukoissa. Teatterin puolella hän esiintyi Shakespearen näytelmissä. Hänet nähtiin myös Shakespearen näytelmistä tehdyissä elokuvissa sekä mm. Alfred Hitchcockin töissä.
Syntyjään skotlantilainen Laurie kuoli Englannissa ollessaan 83-vuotias.
Dyspraksia
Dyspraksia (vanh.), nyk. motoristen toimintojen koordinaatiohäiriö, tarkoittaa vaikeutta suorittaa tahdonalaisia liikkeitä tai liikesarjoja. Kyseessä on potilaan ikään ja kognitiivisiin taitoihin nähden niin huomattava motorisen koordinaation puute tai vaikeus oppia uusia motorisia toimintoja, että se häiritsee hänen jokapäiväistä elämäänsä. Lapsista noin 6 %:lla esiintyy koordinaatiohäiriötä, ja valtaosa potilaista on poikia. Koordinaatiohäiriöitä liittyy myös moniin neurologisiin sairauksiin ja lihastauteihin.
Kehityksellinen verbaalinen dyspraksia on dysfasiaa.
Ilmeneminen
Koordinaatiohäiriö voi vaihdella sekä laajuutensa että vakavuusasteensa suhteen. Ongelma voi olla vain tietyn liikkeen säätelyssä, kuten saksilla leikkaamisessa, toisilla taas laajemmin liikkeiden säätelyssä, jolloin toiminta voi olla esimerkiksi tavallista hitaampaa tai ei onnistu lainkaan. Kehitykselliseen koordinaatiohäiriöön liittyy useimmiten myös muita ongelmia. Mitä vaikeampi häiriö on kyseessä, sitä useammin siihen liittyy myös laaja-alaisia oppimisvaikeuksia.
Kehityksellinen koordinaatiohäiriö ilmenee motorisen kehityksen hitautena, vaikeutena liikuntasuorituksissa ja kädentaidoissa sekä yleisenä kehon käytön kömpelyytenä. Lapsi kolhii itseään, pudottelee tavaroita, kompastelee, hänen voimansäätelynsä on epätarkoituksenmukaista, pukeutuminen ja ruokailu sujuvat hitaasti ja kömpelösti tai liikkuminen voi olla rytmitöntä. Niinpä koordinaatiohäiriöiset saattavat vasta myöhään oppia sitomaan kengännauhansa ja ottamaan pallon kiinni. Myös piirtäminen voi olla vaikeaa. Oman kehon ja tilan hahmottamisessa voi myös olla vaikeuksia.
Dyspraksian ohella lapsi kärsii usein muistakin kehityshäiriöistä, kuten tarkkaavaisuushäiriöstä, muista oppimisvaikeuksista ja kielen kehityksen häiriöistä. Koordinaatiohäiriö saattaa myös lisätä ahdistuneisuutta. Lapsi voi olla muuten älykäs, mutta motoriset ongelmat voivat vaikeuttaa koulunkäyntiä, mikä saattaa vaikuttaa negatiivisesti lapsen minäkuvaan. Motoriset ongelmat voivat lisäksi vaikuttaa sosiaalisiin taitoihin. Tutkimukset ovat muun muassa osoittaneet dyspraksian olevan yhteydessä alentuneeseen kykyyn lukea kasvojen ilmeitä.
Dyspraksia seuraa läpi elämän. Aiheesta tehty tutkimus on painottunut lapsiin, joten aikuisiän dyspraksia on jäänyt vähemmälle huomiolle. Tämän vuoksi moni dyspraksiasta kärsivä aikuinen ei ole saanut diagnoosia tai on viettänyt lapsuutensa ja nuoruutensa ihmetellen, mikä hänessä on vialla, kunnes häiriö on todettu.
Hoito
Dyspraksiaan ei tunneta parannusta. Häiriön vaikutusta henkilön elämään voidaan kuitenkin yrittää pienentää erilaisilla oireenhallintakeinoilla.
Kehityksellisen koordinaatiohäiriön aiheuttama haitta saattaa vähentyä lapsen kasvaessa ja kehittyessä. Kuitenkin ilman tehokasta kuntoutusta ja monipuolista motorista harjoittelua lähes puolet 5-vuotiaana diagnoosin saaneista lapsista on vielä 15-vuotiaana ikätasoaan jäljessä motorisissa kyvyissä. Tehokkain motorisen harjoittelun muoto on tehtäväspesifi harjoittelu eli yksittäisten kädentaitojen, liikkumistaitojen tai tasapainotaitojen harjaannuttaminen. Harjoittelu on tehokkainta, kun lapset ovat 6–13 vuoden ikäisiä, ja sitä kannattaisi olla 3–5 kertaa viikossa. Yksilöopetus ei ole tutkimusten mukaan yhtä tehokasta kuin kotona tai pienryhmässä tapahtuva harjoittelu.
Syyt
Häiriön syytä ei tiedetä, mutta koordinaatiohäiriö voi johtua sikiönkehityksen aikana tai myöhemmin tapahtuneesta aivovauriosta.
Nurmon seurakunta
Nurmon seurakunta on entinen Suomen evankelis-luterilaisen kirkon seurakunta, joka toimi Nurmon kunnassa ja oli osa Lapuan hiippakuntaa. Seurakunta liitettiin Seinäjoen seurakuntaan vuoden 2009 alussa ja tämän alueella jatkaa Nurmon kappeliseurakunta.
Historia
Nurmo kuului aluksi Ilmajoen seurakuntaan, mutta siirtyi 1590-luvun alusta Lapuan yhteyteen.
1700-luvulla nurmolaiset alkoivat suunnitella oman seurakunnan perustamista, sillä liikenneyhteydet Lapualle olivat kehnot. Lapuan seurakuntaan kuuluvat Ylinurmon asukkaat ja Ilmajokeen kuuluvat Alaseinäjoen isännät rakensivat omalla luvalla 1725 saarantuvan ja anoivat sille useaan kertaan kappelinoikeuksia. Lapuan kirkkoherra Lithovius vastusti tiukasti itsenäistymishanketta, mutta vuonna 1765 Ylinurmo sai yhdessä Alaseinäjoen kanssa saarnahuonekunnan oikeudet.
Uutta kirkkoa ryhdyttiin rakentamaan vuonna 1777 Antti Hakolan johdolla ja se valmistui vuonna 1778. Nurmosta tuli vuonna 1816 Lapuan kappeli. Seinäjoki erosi Nurmosta omaksi kappeliksen vuonna 1863 ja itsenäistyi vuonna 1899. Nurmosta tuli itsenäinen seurakunta vuonna 1879, jolloin se sai oman kirkkoherran.
Vuonna 2008 Nurmon kunnan liittyessä osaksi Seinäjoen kaupunkia, myös seurakunta lakkautettiin itsenäisenä kirkkoherrakuntana ja siitä tuli Seinäjoen kappeliseurakunta.
Toimipaikat
Nurmon seurakunnan kirkkona toimi vuonna 1779 valmistunut Antti ja Kaapo Hakolan rakentama Nurmon kirkko joka siis nyt toimii kappeliseurakunnan kirkkona.
Vegarus
Vegarus on kylä Loimolan kunnan pohjoisosassa Karjalan tasavallan Suojärven piirissä Venäjällä Suomen luovuttamalla alueella. Vegarus sijaitsee noin 35 kilometriä Suojärveltä luoteeseen. Nykyinen Vegaruksen kylä, niin sanottu Uusi-Vegarus sijaitsee vanhan Vegaruksen eteläpuolella, paikalla missä Suomen aikana oli Aittojoen kylä. Vegaruksen kylässä oli 368 asukasta vuonna 1996.
Historia
Vegaruksen kylä oli Suomelle kuuluessaan osa Suojärven kuntaa. Vegaruksen kylä sijaitsi Vegarusjärven kaakkoisrannalla noin 10 kilometriä nykyisestä Vegaruksen kylästä pohjoiseen.
Stolbovan rauhassa 1617 kylä siirtyi Käkisalmen läänin mukana Venäjältä Ruotsille.
Kirsti Kuutin kyläkirjan (2002) mukaan kylässä oli asutusta jo 1500-luvulla. Kylässä oli 1800-luvun alussa 14 taloa ja talvisodan alkaessa noin sata. Vuonna 1939 kylässä oli 640 asukasta. Asukkaat olivat ortodokseja, mutta 1930-luvulla kylään tuli metsätöiden myötä myös luterilaisia miehiä. Kyläläiset puhuivat karjalan kieltä, useat osasivat myös venäjää.
Vuoden 1939 rekonstruktiokartassa kylässä näkyy Kylänniemessä tsasouna ja hautausmaa ja etelämpänä Vegarusjoella vesimylly. Kylässä pohjoisempana oli myös kauppa, koulu, uusi hautausmaa, tanssilava ja ilmantorjuntatorni. (Kyläkartta Vegarus 1939, Eija Hukkanen 2002)
Vegaruksen kyläkartassa kaikki paikannimet ovat suomenkielisiä, joten kylä on suomalaisperäinen. Siten myös kylännimi Vegarus ja järvennimi Vegarusjärvi lienevät alkuperältään suomalaisia. Järvestä lähtee myös Vegarusjoki. Näistä järvennimi on varmasti vanhin ja alkuperäisin. Kylä ja joki saivat nimensä järven mukaan. Vegarus-nimiä on muuallakin. Vegarusjärvi näyttää olevan venäläinen genetiivimuoto suomalaisesta nimestä *Vekara(n)järvi (rekonstruktio). Tästä järven nimeksi tuli Vegarusjärvi ja kylän nimeksi Vegarus. Kyse on nimen siirtymisestä kielestä toiseen. Vanha kylänpaikka on jo nimensä perusteella Kylänranta eli Isokylä eli Dzazonniemi, jossa oli myös tsasouna ja vanha hautausmaa. Näiden vieressä on laskujoen (Vegarusjoen) alkukohdassa kalaisa Apajalahti, mistä syystä kylän syntypaikka on tässä. (Timo Kallaluoto 26.2.2012)
La Mer (Charles Trenet)
La Mer (suom. ”Meri” tai ”Laulu merelle”) on ranskalaisen laulaja-lauluntekijä Charles Trenet’n tunnetuin chanson, jonka vuonna 1946 tehty levytys on muodostunut suosituksi ikivihreäksi. Vuotta aiemmin sen oli levyttänyt ensimmäisenä Roland Gerbeau, mutta vasta Trenet’n omana tulkintana kappale nousi suosioon.
Trenet kertoi kappaleen syntyhistoriasta vähän ennen kuolemaansa vuonna 2001, että se perustuu hänen 16-vuotiaana 1920-luvun lopulla kirjoittamaansa runoon. Sävel alkoi syntyä junamatkalla vuonna 1943, ja muun paperin puuttuessa hän kirjoitti sen muistiin junan vessapaperille.
Vegarus
Historia
Venäjän vuoden 2006 kuntauudistukseen asti Vegarus muodosti ympäristökylineen Vegaruksen kylähallinnon. Sen kyliä olivat Vegarus, Karatsalmi, Kuolismaa ja Tolvajärvi. Vegaruksen kylähallintoalue käsitti laajan alueen Suojärven piirin luoteisosasta. Se rajoittui pohjoisessa Mujejärven piiriin, lännessä Suomeen, etelässä Leppäsyrjän, Loimolan ja Piitsjoen kylähallintoalueisiin sekä idässä Suojärven kaupunkiin, Suojoen kylähallintoalueeseen sekä Naistenjärven ja Porajärven asutushallintoalueisiin. Alue käsitti suunnilleen entisen Korpiselän kunnan luovutetun alueen ja entisen Suojärven kunnan itä- ja luoteisosan sekä Ilomantsin luovutetun alueen. Vegaruksen kylähallinto liitettiin uuteen Loimolan kuntaan vuonna 2006.
Aiheesta muualla
62.29583°N, 32.1°W
La Mer (Charles Trenet)
Bobby Darinin jazztyylinen versio ”Beyond the Sea” nousi Yhdysvaltojen singletilaston kuudenneksi vuonna 1959.
”La Mer” soi monissa elokuvissa, kuten Steve Martin -elokuvan L.A. Story (1991) alkujaksossa, Kevin Klinen laulamana Lawrence Kasdanin elokuvassa Ranskalainen suudelma (1995), Bernardo Bertoluccin elokuvassa The Dreamers (2003) ja Tomas Alfredsonin brittivakoilijoista kertovassa elokuvassa Pappi, lukkari, talonpoika, vakooja (2011).
Suomalaisversioita
Suuren toivelaulukirjan osassa 4 Kullervon sanoitus on julkaistu nimellä ”Meri”, mutta sillä nimellä Suomen äänitearkistosta löytyy vain Taito Vainion instrumentaalinen tangosovitus vuodelta 1976.
Keväällä 1996 löytyi Turusta Sointu-äänilevytehtaan koelevy ilmeisesti vuodelta 1949, jolla Olavi Virta ja Sointu-orkesteri esittää Kullervon sanoituksella kappaleen nimellä ”Meri”, kääntöpuolellaan samba ”Cuanto le gusta”. Levytystä ei jostain syystä aikoinaan julkaistu, mutta se löytyy Sointu-yhtiön tuotantoa esittelevältä CD-kokoelmalta Sointu 1945–1949.
Karl Thorsten Brunou
thumb|150px|Karl Thorsten Brunou Karl Thorsten Brunou (10. elokuuta 1894 Helsinki – 17. syyskuuta 1968) oli suomalainen jääkäriluutnantti ja liikemies. Hänen vanhempansa olivat asemapäällikkö Torsten Einar Brunou ja Maria Viktoria Galle. Hänet vihittiin avioliittoon vuonna 1931 Lydia Alastalon kanssa.
Opinnot
Hän kirjoitti ylioppilaaksi Iisalmen keskikoulun jatkoluokilta vuonna 1915 ja liittyi Savolaiseen osakuntaan. Hän jatkoi opintojaan Helsingin yliopiston filosofisen tiedekunnan maanviljelystaloudellisella osastolla kevätlukukauden vuonna 1915. Liikealalle perehtymisopintomatkan hän suoritti vuonna 1923 ja se suuntautui Ranskaan, Englantiin ja Tanskaan.
Jääkäriaika
thumb|250px|Jääkäripataljoona 27:n 4. komppania. Hän keskeytti opintonsa, koska liittyi vapaaehtoisena Saksassa sotilaskoulutusta antavaan jääkäripataljoona 27:n pioneerikomppaniaan jouluaattona 1916, josta hänet siirrettiin 18. huhtikuuta pataljoonan haupitsipatteriin ja edelleen 4. elokuuta 1917 pataljoonan 4. komppaniaan ja takaisen haupitsipatteriin 30. joulukuuta 1917. Saksassa oloaikanaan hänet komennettiin Suomeen 7. tammikuuta 1916, missä toimi jääkärivärvärinä ja Haaparannalla ja Ruotsin Ylitorniolla vastaanottamassa Saksaan matkaavia jääkäreitä. Saksaan hän palasi 1. maaliskuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella, Ekkau-Kekkaussa ja Aa-joella.
Suomen sisällissota
Hän saapui Suomeen (Vaasaan) jääkäreiden pääjoukon mukana varavääpeliksi ylennettynä 25. helmikuuta 1918. Hänet komennettiin Suomen sisällissotaan nuoremmaksi upseeriksi Jääkäritykistön 1. jääkäripatteriin, josta hänet siirrettiin Tampereen valtauksen jälkeen tykistön uudelleenjärjestelyn seurauksena 11. huhtikuuta 1918 Jääkäritykistöprikaatin 1. jääkäripatteriston adjutantiksi. Hän otti osaa taisteluihin Tampereella ja Viipurissa.
Sisällissodan jälkeinen aika
Suomen sisällissodan jälkeen hän palveli Suomen tykistökoulun adjutanttina ja syksystä 1918 Sotaministeriön tykistötoimistossa. Vuonna 1919 hän oli komennettuna erikoistehtävissä Viroon yhden kuukauden ajaksi. Armeijasta hän erosi 3. lokakuuta 1919. Armeijauran jälkeen hän pääsi R. V. Hoffströmin metsätoimiston palvelukseen ja toimi toimistossa vuoteen 1922 asti. Porissa sijainneen Kalle Ritalan puutavaraliikkeen palvelukseen hän astui vuonna 1922 ja palveli liikettä aina vuoteen 1924 asti, jonka jälkeen hän oli lyhyen ajan liikemiehenä, kunnes vuonna 1926 muutti Yhdysvaltoihin ja siirtyi ravintola-alalle ja alalla hän toimi aina vuoteen 1940 asti, jolloin matkusti Suomeen todistamaan sen kohtalonhetkiä.
Luottamustoimet
Kestilän kunnanvaltuuston ja verolautakunnan jäsenenä hän toimi vuosina 1944–1945. Hänet on haudattu Kuusjoelle.
Melko varhaiset perunat
Melko varhaiset perunat tuleentuvat varhaisperunoiden jälkeen.
Juho Haapoja
Juho Aleksi Haapoja (s. 22. lokakuuta 1980 Ylihärmä) on ylihärmäläinen uransa jo kertaalleen lopettanut, mutta sitä kuitenkin jatkava ammattinyrkkeilijä, ja entinen raskaansarjan suomenmestari. Hänen lempinimensä on "Härmän Häjy". Juho Haapoja on noin 180-senttinen ja on painanut otteluissaan keskimäärin 105 kiloa. Haapojan vahvuudet ammattinyrkkeilijänä ovat kovaiskuisuus ja periksiantamaton asenne. Haapoja saavutti amatöörinä viisi junioreiden SM-kultaa, ja miehissä vuonna 2003 SM-kisoissa Tampereella pronssia sarjassa 91 kiloa Viipurin Nyrkkeilijöiden edustajana.